પરીક્ષાને જીવન-મરણનો પ્રશ્ન ન બનાવવાની સલાહ આપતા લેખક ઉદાહરણ આપે છે કે સ્વ. ડૉ.અબ્દુલ કલામને ફાઇટર પાઇલટ બનવું હતું, પરંતુ તેઓ પોતાનું એ સપનું પૂરું ન કરી શક્યા. તેમણે એ નિષ્ફળતા સામે હાર માની લીધી હોત તો શું તેઓ આટલા મહાન વૈજ્ઞાનિક બની શક્યા હોત? અને ડૉ.કલામ ન હોત તો ભારતીય પરમાણુ કાર્યક્રમની દિશા શું હોત તે જરા વિચારો. શીખ લો કે એક પરીક્ષા આખા જીવનની કથા ન લખી શકે. જીવન અનંત સંભાવનાઓથી ભરેલું છે.